# กฤตติกุล บุญลือ
พันตำรวจตรี กฤตติกุล บุญลือ (20 มิถุนายน พ.ศ. 2527 – 20 มิถุนายน พ.ศ. 2551) หรือ หมวดตี้จับมือสังหาร 'หมวดตี้' - Voice TVครบ 10 ปี : ข่าวสดออนไลน์รวบ 2 ผู้ก่อการร้ายใต้แก๊งลอบฆ่า 'หมวดตี้' - มติชน เป็นผู้บังคับหมวด กองร้อยรบพิเศษที่ 2 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดน ผู้เจริญรอยตามธรณิศ ศรีสุข หรือผู้กองแคน ที่เสียชีวิตจากการปฏิบัติหน้าที่ ในเหตุการณ์ความไม่สงบในชายแดนภาคใต้ของประเทศไทยเช่นเดียวกันสุขสันต์วันเกิดผู้หมวดนักรบพลร่ม - COP'S Magazine

กฤตติกุล บุญลือ เป็นคนชอบบันทึกไดอารีข้อมูลส่วนตัวอยู่เสมอ บันทึกสุดท้ายที่เขาเขียนไว้ไม่ถึงชั่วโมงก่อนออกปฏิบัติหน้าที่จนเสียชีวิต คือวันที่ 20 มิถุนายน พ.ศ. 2551 ตรงกับวันเกิดครบรอบ 24 ปี และเป็นวันคล้ายวันเกิดแม่ของเขา

 ประวัติ 
 "วันนี้อยู่ดูโลกให้โสภิณพรุ่งนี้ชีวินอาจสิ้น ไม่รู้...วันตาย" —ร้อยตำรวจตรี กฤตติกุล บุญลือ10 ปีที่หมวดตี้จากไป - Police News Varieties

กฤตติกุล บุญลือ เป็นนักเรียนเตรียมทหารรุ่นที่ 44 และนักเรียนนายร้อยตำรวจรุ่นที่ 60 ได้รับการบรรจุครั้งแรกในตำแหน่งรองสารวัตรประจำโรงเรียนนายร้อยตำรวจสามพราน แล้วย้ายมาดำรงตำแหน่งผู้บังคับหมวด กองร้อยรบพิเศษที่ 2 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดนรำลึก 10 ปี การจากไปของหมวดตี้ วีรบุรุษปลายด้ามขวาน » SpringNews

 ชีวิตส่วนตัว 
กฤตติกุล บุญลือ เป็นบุตรของนรินทร์ บุญลือ (บิดา) และพิมพลักษณ์ บุญลือ (มารดา) นอกจากนี้ เขามีน้องชายคือร้อยตำรวจโท พัทธงค์ บุญลือ‘พ่อหมวดตี้’ ขอบคุณ ผบ.ตร.จับโจรฆ่าลูกชาย บอกรุ่นหลังเสียสละเถิดตร.ไม่ทิ้ง คนร้ายหนีไม่พ้น ทั้งนี้ กฤตติกุลมีความฝันอยากเป็นตำรวจตามธรณิศ ศรีสุข หรือผู้กองแคน ซึ่งเป็นตำรวจรุ่นพี่ โดยเลือกเป็นตำรวจตระเวนชายแดนหน่วยเดียวกัน ก่อนอาสาลงปฏิบัติหน้าที่ในพื้นที่ 3 จังหวัดภาคใต้

 การเสียชีวิต 
วันที่ 20 มิถุนายน พ.ศ. 2551 กฤตติกุล บุญลือ ทำหน้าที่เป็นหัวหน้าชุดเจ้าหน้าที่ตำรวจตระเวนชายแดนชุดพลร่มพิเศษ 01 ของฐานปฏิบัติการตำรวจตระเวนชายแดน ออกลาดตระเวนที่ตำบลเขื่อนบางลาง อำเภอบันนังสตา จังหวัดยะลา แล้วถูกกลุ่มก่อความไม่สงบซุ่มโจมตีด้วยอาก้าและเอ็ม 16ยะลาส่งศพ ตชด.ผู้กล้าหาญกลับบ้านอย่างสมเกียรติ - Manager Online โดยมีการปะทะกันเป็นเวลากว่า 10 นาที ส่งผลให้กฤตติกุลเสียชีวิตในที่เกิดเหตุ และเจ้าหน้าที่ได้รับบาดเจ็บอีก 4 นาย ขณะที่เพื่อนคนอื่นได้ส่งข้อความอวยพรวันเกิดผ่านโทรศัพท์มือถือ โดยไม่ทราบว่าเขาเสียชีวิต ตลอดจนไม่สามารถนำศพออกจากบริเวณปะทะได้ตั้งแต่ช่วงสายจรดค่ำ

ทั้งนี้ กฤตติกุลเสียชีวิตที่อำเภอบันนังสตา ซึ่งเป็นอำเภอเดียวกับที่ธรณิศ ศรีสุข และสมเพียร เอกสมญา เสียชีวิตจากการปฏิบัติหน้าที่เอ็กซเรย์บันนังสตา…แดนสนธยากลืนชีวิต “หมวดตี้-ผู้กองแคน-ผู้กำกับฯสมเพียร” ส่งผลให้สถานที่ดังกล่าวได้รับการขนานนามว่าเป็นสมรภูมิของวีรบุรุษสีกากีในสมัยนั้นรำลึก 11 ปีผู้กองแคน อุดมการณ์ที่ไม่เคยตาย - LINE Today

 ปฏิกิริยาตอบรับ 
มีผู้ติดตามอ่านไดอารีออนไลน์ของกฤตติกุล บุญลือ เป็นจำนวนมาก โดยมีผู้คนเก็บไดอารีหน้าสุดท้ายไว้เป็นอนุสรณ์มากกว่า 140,000 คลิก นับเป็นสถิติมากที่สุดในเว็บไดอารีอิส (Diaryis) รวมทั้งเชื่อว่าสูงสุดในบรรดาเว็บประเภทไดอารีทั้งหมด“อาลัยออนไลน์” แด่ “หมวดตี้” สุภาพบุรุษนักรบผู้จากไป - Manager Online

ส่วนร้อยตำรวจตรี เร๊าะมัน หะนิแร เพื่อนร่วมรุ่นจากโรงเรียนนายร้อยตำรวจ รู้สึกเสียใจมากเมื่อทราบข่าวการเสียชีวิต เขากล่าวถึงกฤตติกุลว่าเป็นคนนิสัยดี และเป็นที่รักของเพื่อนฝูง

 ผลที่ตามมา 
ในเบื้องต้น กฤตติกุลได้รับการคาดปูนบำเหน็จความชอบ 9 ขั้น แต่เนื่องด้วยเขาปฏิบัติหน้าที่เป็นรอบปีงบประมาณเกินกว่า 6 เดือน จึงได้รับการเลื่อนขั้นรวม 10 ขั้น และได้รับยศพันตำรวจตรี

เรื่องราวของเขาได้รับการถ่ายทอดเป็นละครเทิดพระเกียรติชุดปิดทองหลังพระ ตอนความฝันอันสูงสุด (ศรราม เทพพิทักษ์ รับบทเป็นกฤตติกุล บุญลือ และวันชนะ สวัสดี รับบทเป็นธรณิศ ศรีสุข)หนังผู้กองแคน-หมวดตี้พร้อมลงจอ - โพสต์ทูเดย์ ข่าวบันเทิง รวมถึงละครเทิดพระเกียรติชุดหัวใจเดียวกัน (ชินวุฒ อินทรคูสิน รับบทเป็นกฤตติกุล บุญลือ และศุภกรณ์ กิจสุวรรณ รับบทเป็นธรณิศ ศรีสุข)

ส่วนในปี พ.ศ. 2559 ทางสำนักงานตำรวจแห่งชาติสามารถจับคนร้ายที่สังหารกฤตติกุล บุญลือ โดยเชื่อว่าสามารถจับกุมได้เกือบทั้งหมดผบ.ตร.ประณามคนร้ายก่อเหตุใน รพ.เจาะไอร้อง ขณะที่ “พ่อหมวดตี้” ขอบคุณจับโจรฆ่าลูกชาย

 รางวัลที่ได้รับ 
 รางวัลจักรดาวสดุดีประจำปี 2552

 เครื่องราชอิสริยาภรณ์ 
 (หลังเสียชีวิต)ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เป็นกรณีพิเศษ, เล่ม ๑๒๖ ตอนที่ ๑๓ ข หน้า ๕, ๙ ตุลาคม ๒๕๕๒
 อ้างอิง